જસદણના લાતી પ્લોટ વિસ્તારમાં રહેતા મગનભાઈ દેવરાજભાઈ વિરોજા અને એમના ધર્મપત્ની જયાબેન આ નિવૃત શિક્ષક દંપતિ પોતાના પેન્શનમાંથી અમુક રકમ કાઢી સમાજના જરૂરિયાતમંદોમાં વાપરી સેવાનું ભાથું બાંધી રહ્યાં છે સામાન્ય રીતે સમાજનાં શ્રીમંતો પોતાની ધીંગી આવકને પગલે દાન પુણ્યનું કામ કરી ગરીબોને મદદરૂપ બનતાં હોવાથી તેમનું કામ આસાનીથી થઈ જતું હોય છે અને ગરીબ લોકોની તેમને ની:શબ્દ દુઆ મળતી હોવાથી તેઓનું ઈશ્વર રખોપું કરતાં હોય છે જસદણમાં કેટલાંય એવાં ઉદાર દિલના લોકો છે તેઓ સમાજના જુદી જુદી જરૂરિયાત વાળાને  એક નવી આશાનું કિરણ છે આવા શહેરના સેવાભાવીઓ વચ્ચે એક નિવૃત શિક્ષક દંપતિ પોતાના પેન્શનની રકમમાંથી ઘણાં લોકોને હૂંફ આપી રહ્યાં છે મગનભાઈ અને તેમના પત્ની હાલ પોતાની શિક્ષક તરીકેની નોકરીમાંથી નિવૃત છે પણ આ દંપતિ નિવૃત્તિ પેન્શન ઉપર ગાળતા હોવા છતાં તેવો વારંવાર ગરીબ વિધાર્થીઓને અનેક રીતે મદદરુપ બની રહ્યાં છે ખાસ કરીને તેવો જસદણની અનેક સંસ્થાઓને મદદરૂપ બની બીજાના દુ:ખમાં સહભાગી બની રહ્યાં છે આજે આ દંપતિએ શહેરમાં જે માનવતા ગ્રુપ છે તેઓ બીમાર લોકોને સાધનોની સહાય કરે છે તેમને રૂપિયા આઠ હજારની મદદ કરી આવી અનેક સંસ્થાઓને ફૂલ નહિ તો પાંખડી રૂપે મદદ કરી કંઇક કર્યાનો સંતોષ માને છે નિવૃત્તિ પછી પણ સમાજમાં પોતાનું અમુલ્ય યોગદાન આપનારા આ દંપતિને હદયપૂર્વકના સલામ!